Արծվի Հունանյան

Արծվի Ստեփանի Հունանյան (), հայ գրականագետ, թատերագետ։ Բանասիրական գիտությունների դոկտոր (1994)։ Հայաստանի գրողների միության անդամ (1964)։

 Կենսագրություն 
Արծվի Հունանյանը ծնվել է 1926 թվականի ապրիլի 5-ին, ՀԽՍՀ Ղուկասյանի շրջանի Ղուկասյան գյուղում։ 1933 թվականին ընտանիքով տեղափոխվել է Լենինական, որտեղ և ստացել է միջնակարգ կրթությունը։ 1943 թվականին սովորել է Լենինականի մանկավարժական ինստիտուտի լեզվագրական ֆակուլտետում։ 1949 թվականին ավարտել է Երևանի Թատերական Ինստիտուտը։ 1953-1962 թթ.` Հայպետհրատի խմբագիր, 1962-1967 թթ.` ՀՀ ԳԱԱ արվեստի ինստիտուտի ավագ գիտ․ աշխատող, 1968 թվականին՝ «Գրական թերթի» բաժնի վարիչ, 1980-1986 թթ.` «Սովետական գրող» հրատարակչության ավագ խմբագիր։ 1964 թվականին «Արդի հայ դրաման» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1969 թվականից աշխատել է «Հայֆիլմ» կինոստուդիայում, միաժամանակ՝ «Էկրան» հանդեսի խմբագրությունում։ Հունանյանի հոդվածներն ու աշխատությունները վերաբերում են հայ դրամատուրգիայի, ինչպես և թատրոնի ու կինոյի զարգացման, տեսության և պատմության հարցերինԽաչատրյան Հ.Հ., Գրական տեղեկատու, 1986։ էջ 327։«Ով ով է. Հայեր», կենսագրական հանրագիտարան, հատոր Ա., Երևան, 2005։։ ԽՄԿԿ անդամ 1949 թվականից։

 Երկեր 
 Արդի հայ դրաման, Երևան, 1964, 199 էջ։
 Դրամատուրգները և արդիականությունը, Երևան, 1978
 Դրամատուրգիա և թատրոն, Երևան, 1980։
 Սովետական հայ դրամատուրգներ, Երևան, 1986։
 Դերենիկ Դեմիրճյանի դրամատուրգիան, Երևան, 1988։
Պատմական արդարությունն ընդդեմ ուրացության, ՀԳՄ հրատարակչություն, 2007,108 էջ։

 Թարգմանություններ (ռուսերենից) 

 Գո Մո-Ժո, Ընտիր երկեր (գրքում զետեղված «Երկվորյակներ» պիեսը թարգմանել է Ա. Հունանյանը), Երևան, 1954, 422 էջ։

 Ծանոթագրություններ 

Կատեգորիա:Բանասիրական գիտությունների դոկտորներ
Կատեգորիա:Հայ գրականագետներ
Կատեգորիա:Հայ թատերագետներ
Կատեգորիա:Հայաստանի գրողների միության անդամներ
Կատեգորիա:Ռուսերենից հայերեն թարգմանիչներ